‎(ซีรีส์จาก NETFLIX)
‎แล้วเราจะอธิบายถึง ‎การเป็นเจ้าชายแห่งเวลส์อย่างไร
‎มันแทบเรียกว่างานไม่ได้
‎เรียกว่าวิชาชีพยิ่งไม่ได้ใหญ่
‎มันเป็นแค่…
‎ความยากลำบากใจ
‎เจ้าชายแห่งเวลส์องค์ก่อนๆ
‎พอใจจะใช้ชีวิตผิดพลาด ‎ด้วยการทำตัวล่องลอยไร้แก่นสาร
‎แต่ปัญหาของเราคือ เราทนอยู่เฉยๆ ไม่ได้
‎หรือไร้แก่นสารก็ไม่เป็น
‎ทุกวัน เราได้พบคนจากทุกระดับชั้น
‎พวกรัฐมนตรี นักวิทยาศาสตร์ เจ้าของกิจการ
‎หญิงชายวัยเดียวกับเราที่ ‎ได้ริเริ่มฝากฝีมือไว้ให้ปรากฏ
‎นั่นเป็นสิ่งเดียวที่
‎เราไม่ได้รับอนุญาตให้ทำ
‎ถ้าหากอยู่ในแวดวงอาชีพอื่น เราคง…
‎อยู่จุดสูงสุดของวงจรอำนาจ
‎แต่ทว่า…
‎ตอนนี้เราเป็นอะไร เราก็แค่…
‎ของประดับไร้ประโยชน์
‎ได้แต่จับเจ่าอยู่ในห้องรอ
‎คอยแต่จะจับฝุ่น
‎เราเอาอีกแล้วสิ ‎กินเยอะก็บ่นเรอเผลอไปหน่อย
‎เปล่านะ แค่รู้สึกดีที่ได้เล่าสู่กันฟัง ‎บอกตามตรงกับเพื่อนฝูง
‎เราเข้าใจ
‎ทรงเป็นสมบัติที่ถูกมองข้ามอย่างร้ายกาจ
‎ดูผลงานชิ้นเลิศ ‎ที่ทรงทำไว้กับกองทุนพรินซ์สทรัสต์สิ
‎ช่วยพลิกชีวิตหนุ่มสาวปีๆ หนึ่งให้ทุนเป็นพันๆ ทุน
‎สองหมื่นทุน อันที่จริง
‎โครงการล่าสุดของเรา ‎ให้ทุนศูนย์เยาวชนนอกเวลาทั่วประเทศ
‎เด็กๆ ที่บ้านอยู่กันหลายคนและมีรายได้ต่ำ
‎จะได้สามารถมานั่งทำการบ้านตอนค่ำ
‎เป็นแนวคิดที่ยอดเยี่ยมมาก
‎ฟังแล้วไม่ได้เหมือนของประดับไร้ประโยชน์เลย
‎แหม ขอบคุณมาก แนนซี่
‎แต่วันนี้งานเรายังไม่จบ ต้องขอตัวทุกคนก่อน
‎- ราตรีสวัสดิ์ ‎- ราตรีสวัสดิ์ ใต้ฝ่าพระบาท
‎หนึ่ง สอง สาม ผ่านเลยไป
‎เนี่ย เล่นช้าไป ให้ไวหน่อย!
‎- แม่ได้ห้าใบแล้ว ‎- ฮัลโหล
‎แอนดรูว์
‎- ใต้ฝ่าพระบาท ‎- แปลว่านี่แพ้อยู่ดีรึเปล่า
‎แม่คะ
‎- เธอ… ‎- อีกสักครู่จะมารับสาย
‎กระหม่อมต้องรอให้เธอยกหูอีกห้องหนึ่งก่อน
‎หนึ่ง สอง สาม ผ่านเลยไป
‎ทุกคนอยู่กันที่นั่นเหรอ
‎พ่ะย่ะค่ะ อยู่กันหมด
‎เป็นช่วงเวลาพิเศษของปี
‎มีแค่พวกคุณสี่คนฉลองคริสต์มาสกันหรือว่า…
‎ทางนั้นน่าจะยกหูแล้วพ่ะย่ะค่ะ
‎ขอบใจ
‎เอาละ พ่อเล่นแทน ขยับหน่อย ‎ลอร่า โกงอีกแล้วรึเปล่า
‎ฮัลโหล
‎คุณน่าจะรับโทรศัพท์เอง ‎เราไม่เคยสะดวกใจเวลาคุยกับเขา
‎ตอนนี้มีแค่เราสองคนแล้ว
‎ฉันอยู่ในห้องนอน
‎- นอนเตียงเหรอ ‎- นั่งอยู่บนเตียง
‎เตียงบ้าโชคดีนัก
‎ยังอยู่ที่เชสเชียร์รึเปล่า
‎ใช่แล้ว ฮื่อ
‎คิดถึงคุณแทบขาดใจ
‎แต่เดี๋ยวก็กลับแล้วนะคะ ที่รัก
‎พรุ่งนี้ยังจะไปกล่าวสุนทรพจน์ที่ออกซฟอร์ดไหม
‎ไปสิ
‎เราถึงได้โทรมาหา ‎รบกวนฟังที่เราร่างไว้หน่อยได้ไหม
‎ยาวมากไหม คนเต็มบ้านเลย
‎ไม่ยาว สั้นๆ แต่จัดหนัก
‎อาจจะขัดใจเบื้องบนเล็กน้อย
‎เพราะงั้นเราถึงได้อยากฟังความเห็นคุณ ‎คุณรู้ดีว่าจะต้องรั้งเราตรงไหน
‎ก็ได้
‎หัวข้ออะไรนะ
‎การเรียนการสอนภาษาอังกฤษในโรงเรียน
‎"น่าอัศจรรย์ใจนักเมื่อคิดไปว่าประเทศอังกฤษ
‎คือต้นกำเนิดของหนึ่งใน ‎ภาษาซึ่งงดงามที่สุดในโลก
‎ทว่า การที่ภาษานั้น ‎ถูกกัดกร่อนเสื่อมลงไปด้วยความเร็วเช่นนี้
‎เป็นเรื่องน่ากังวลอย่างมาก
‎ถือเป็นโศกนาฏกรรมสำหรับคนรุ่นหลัง
‎เมื่อถิ่นกำเนิดแห่งภาษาของคีตส์
‎ภาษาของเชลลีย์ ภาษาของเชคสเปียร์ ‎กลับมองว่าความพยายามอนุรักษ์
‎และรักษามาตรฐานการสอนภาษานั้น ‎ไม่ใช่เรื่องเร่งด่วนที่ต้องกระทำอีกต่อไป
‎หากเราพิจารณาการใช้ภาษาอังกฤษ ‎ในสถานที่ทำงาน ในสื่อร่วมสมัย
‎หรือในรายการโทรทัศน์
‎หรือแม้แต่ในโรงเรียน ‎มหาวิทยาลัย และสถาบันต่างๆ
‎เราจะเห็นว่าภาษาแม่อันดีเลิศของเรานี้ ‎อ่อนด้อยถดถอยลงเพียงใด"
‎ที่อยู่ครับ
‎ซัตตันไดรฟ์
‎- อยู่เมืองอะไร ‎- เชสเตอร์
‎ผมหน่วยฉุกเฉิน ‎ช่วยเล่าหน่อยว่าเกิดอะไรขึ้น
‎รถพยาบาล เรียกรถพยาบาลให้หน่อย
‎เจออุบัติเหตุเล็กน้อยที่สี่แยกเฮดลีย์
‎อาจจะเมาแล้วขับ
‎คนไข้เลือดออกรึเปล่า
‎ครับ คิดว่าออกนะ
‎ไม่ใช่ละ เขาเลือดออก
‎เขาล้อคนไปทั่ว บ้าไปแล้ว
‎โอเคค่ะคุณ ช่วยใจเย็นๆ ‎แล้วบอกหน่อยว่าเกิดอะไรขึ้น
‎"จะเห็นว่าภาษาแม่อันดีเลิศของเรานี้ ‎อ่อนด้อยถดถอยลงเพียงใด"
‎"ทุกสิ่งเกิดขึ้น 'สุดท้ายนี้'
‎และสถานการณ์ทุกอย่างคือ 'ได้กับได้'
‎ในฐานะเจ้าชายแห่งเวลส์ ‎คนคงไม่ขอบใจเราที่พูดสิ่งนี้ออกมา
‎แต่ความเน่าเฟะนั้นเริ่มขึ้นในสถาบันซึ่งมีหน้าที่
‎อนุรักษ์ภาษาและสมบัติวัฒนธรรม ‎อันเลอค่าของพวกเรา
‎หากเราต้องการผลิตกลุ่มนักเขียนชั้นเยี่ยมรุ่นใหม่
‎เราต้องใช้ระบบการศึกษา
‎ในการปกป้องสิ่งที่เป็น ‎สินค้าส่งออกอันยิ่งใหญ่ที่สุดของเรา
‎ภาษาอังกฤษ
‎ซึ่งก็เช่นเดียวกับทุกภาษา
‎เป็นมากกว่าเพียงการเอาคำต่างๆ มารวมกัน
‎ภาษาคือเครื่องมือในการสื่อสาร
‎ระหว่างคนซึ่งมีพื้นฐาน ‎วัฒนธรรมและอายุแตกต่างกัน"
‎คิดว่ายังไง
‎ฉันว่ายอดเลยนะ
‎คิดว่าท่านยังพูดได้มากกว่านี้
‎ภาษาของเราเหมือนสัตว์ใกล้สูญพันธุ์ ‎ที่จำเป็นต้องอนุรักษ์ไว้
‎การปล่อยให้ภาษาโดนประหัตประหาร ‎เป็นเรื่องฉาวน่าบัดสี
‎เราเห็นด้วย
‎แต่อ่านให้เลขาฟังแล้วเขาบอกว่าเราพูดเกินไป
‎ถ้ากั๊กอะไรไว้บ้างก็คงดีละมั้ง
‎ใช่
‎เราคงจะต้องดูบรรยากาศที่นั่นก่อน
‎ค่อยๆ สัมผัสและด้นสดไปตามนั้น ถ้าเรา…
‎เข้าใจตรงกันใช่ไหม
‎ท่านก็สัมผัสไปเรื่อยและด้นสดได้เก่งมาก
‎พอเลย
‎นี่อันตรายเกินไป
‎ถ้าเราเอาไปตีพิมพ์จะเสี่ยงต่อการเป็นชนวน
‎ทำให้เจ้าหญิงเจ้าชายเตียงหัก
‎แต่ผมก็ไม่อยากให้สหายที่ฝั่งตรงข้าม
‎เอาไปขายให้คนอื่นเหมือนกัน
‎เขาต้องการเท่าไหร่ก็จ่ายให้เขาไป
‎เก็บเทปไว้
‎เอาไปล็อกไว้ในตู้นิรภัย ‎แล้วหวังว่าจะมีวันที่ได้ใช้งานจริง
‎ลิฟต์กำลังลง
‎หลับไปหรือยัง
‎ยัง ยังอยู่ตรงนี้
‎ราตรีสวัสดิ์ รักนะ
‎รักมาก
‎ราตรีสวัสดิ์
‎("ทางข้างหน้า")
‎(สามปีต่อมา)
‎ทั้งคู่แน่ใจแล้วใช่ไหม
‎ไม่มีความลังเลหรือกังขาใดๆ แล้วนะ
‎นี่เป็นสิ่งที่ทั้งสองคนต้องการจริงๆ
‎ก็ได้
‎ขออนุญาต ท่านประธาน ‎ผมอยากแจ้งให้สภาทราบว่า
‎สำนักพระราชวังบัคกิ้งแฮม ‎เพิ่งออกแถลงการณ์
‎มีข้อความตามนี้
‎"ขอเรียนให้ทราบว่า
‎เจ้าฟ้าชายและเจ้าฟ้าหญิงแห่งเวลส์ ‎ตัดสินใจจะแยกกันอยู่อย่างเป็นทางการ
‎ทั้งสองพระองค์มิได้วางแผนจะหย่าร้าง
‎และบทบาทตามรัฐธรรมนูญของทั้งคู่ ‎ยังคงไม่มีการเปลี่ยนแปลง"
‎"เราขอร่วมใจ ‎ในความเศร้าอันอาจเกิดจากประกาศครั้งนี้
‎และขอให้ประชาชนร่วมกันภาวนา
‎ให้พระผู้เป็นเจ้าทรงมอบความเข้มแข็ง ‎กอปรทั้งความสบายใจให้ทั้งสองพระองค์"
‎"การที่เจ้าฟ้าชายและเจ้าฟ้าหญิงแห่งเวลส์ ‎ตัดสินใจแยกกันอยู่ครั้งนี้
‎เป็นการตัดสินใจร่วมกันทั้งสองฝ่าย
‎ทั้งสองพระองค์จะยังคงมีบทบาทเต็มที่ ‎ในการเลี้ยงดูพระโอรสทั้งสอง"
‎"และจะยังคงทำกรณียกิจ
‎เพื่อสาธารณประโยชน์ ‎อย่างเต็มที่โดยแยกเป็นส่วนพระองค์"
‎"สมเด็จพระราชินีและดยุคแห่งอะดินบะระ ‎แม้จะทรงเสียพระทัย
‎แต่เข้าใจและเห็นใจในอุปสรรคต่างๆ นานา
‎ที่นำมาซึ่งการตัดสินใจครั้งนี้"
‎ประกาศมีข้อความเพียงเท่านี้
‎กระผมคิดว่าคงพูดแทนทั้งสภา
‎พร้อมกับประชาชนอีกเป็นล้าน ‎ที่อยากเป็นกำลังใจ
‎ให้ทั้งเจ้าฟ้าชายและเจ้าฟ้าหญิงแห่งเวลส์ ‎ในช่วงเวลาแสนลำบากเช่นนี้
‎เห็นด้วย
‎ยามที่เรือต้องฝ่าคลื่นลมแรง
‎บางครั้งเราจำเป็นต้องปรับทิศทางเรือ
‎นั่นเป็นสาเหตุที่มาประชุมกันวันนี้
‎ความพยายามในครั้งนี้ ‎มีราชเลขาธิการเป็นต้นคิด
‎เดวิด มีอะไรอยากพูดเปิดไหม
‎เป็นพระกรุณาธิคคุณพ่ะย่ะค่ะ
‎เราทุกคนคงจะเห็นตรงกัน
‎สองสามปีที่ผ่านมาเป็นปีที่ยากลำบากต่อราชวงศ์
‎เหตุไฟไหม้ที่พระราชวังวินด์เซอร์
‎ความล้มเหลวในชีวิตสมรสหลายคู่
‎เริ่มมีการตั้งคำถามว่า
‎สถาบันกษัตริย์ยังคงคุ้มค่าภาษี ‎หรือมีความสำคัญ…
‎อ้อ พอแล้ว ไม่ต้องย้ำเรื่องนั้นอีก
‎ดังนั้น เมื่อได้ทูลปรึกษาสมเด็จพระราชินี
‎และพระสวามี ดยุคแห่งเอดินบะระ
‎เราจึงตัดสินใจตั้งสภาสงครามนี้ขึ้น
‎เป็นคณะกรรมการพิเศษซึ่ง ‎จะพิทักษ์การอยู่รอดของราชวงศ์
‎ในโลกซึ่งเปลี่ยนแปลงไปอย่างรวดเร็วนี้
‎และเมื่อจุดประสงค์ของเราคือการ ‎หาทิศทางใหม่เพื่อก้าวต่อไป…
‎ทางข้างหน้า
‎กระหม่อม
‎ทางข้างหน้า เดวิด
‎ทางข้างหน้า
‎เราจึงจะตั้งชื่อว่า คณะกรรมการทางข้างหน้า
‎เราควรจะต้องพอใจสินะ
‎เราพยายามพร่ำบอกให้ทุกคนเปลี่ยนตัวเอง…
‎ไม่รู้ว่านานเท่าไหร่ ‎ผ่านมา 25 ปีเพิ่งยอมเห็นด้วย
‎- แล้วเขาวางแผนกันยังไง ‎- โห ต้องเตรียมใจฟังเลยนะ
‎อนุญาตให้ประชาชนเข้าไปนั่ง ‎ในชั้นรอยัลบ็อกซ์ที่อัลเบิร์ตฮอลล์เป็นบางครั้ง
‎หักมุมมาก
‎กำหนดว่าการโค้งคำนับหรือถอนสายบัว
‎ต่อเชื้อพระวงศ์บางคนเป็นเรื่องไม่จำเป็น
‎เพิ่มหน้าที่ให้กับวงโยธวาทิตของกองทัพอากาศ
‎ในช่วงพิธีผลัดเวรทหารรักษาพระองค์ ‎ที่หน้าพระราชวัง
‎เรื่องนั้นมันก้าวหน้าตรงไหน
‎เพราะในวงนั้นมีผู้หญิงอยู่ด้วย
‎การปฏิวัติจงเจริญ!
‎นั่นสิ แต่ไม่พูดถึงการแก้รัฐธรรมนูญ
‎ไม่พูดถึงการที่พระเจ้าแผ่นดิน ‎เป็นทั้งประมุขทางโลก
‎และประมุขของคริสตจักรแห่งอังกฤษ
‎นั่นมันมีเหตุผลตรงไหนในประเทศที่ ‎ควรจะเป็นประชาธิปไตยสมัยใหม่
‎เราบอกไปแล้ว สถาบันควรคิดเรื่องที่จะ…
‎ปฏิรูปแก้ไขมากกว่านี้
‎พูดถึงมาตรการประหยัดค่าใช้จ่าย ‎และการปฏิวัติรายชื่อผู้รับเบี้ยหวัดรายปี
‎ทำไมไม่ยกเลิกไปเสียเลยล่ะ ‎ให้สถาบันกษัตริย์หาเงินงบประมาณเอง
‎พูดถึงการเปิดรับผู้หญิง ‎ให้ร่วมในพิธีเกียรติยศต่างๆ
‎แต่ทำไมไม่ทำสิ่งที่มีผลกว้างไกลกว่านั้น
‎ยกเลิกกฎมณเฑียรบาลที่บอกว่า ‎ลูกสาวคนโตจะสืบทอดบัลลังก์ไม่ได้
‎ปัญหาของแนวคิดต่างๆ ที่เสนอกันวันนี้
‎คือการที่มันไม่ได้สะท้อนถึงอังกฤษในยุคปัจจุบัน
‎อังกฤษตอนนี้หน้าตาอย่างไร ‎รู้สึกเป็นอย่างไร กังวลกันเรื่องไหน
‎เรื่องการศึกษา ปัญหาสิ่งแวดล้อม
‎ต้องเปิดโอกาสเพิ่มให้กับเยาวชนผู้ด้อยโอกาส
‎เรื่องที่เราพยายามเรียกร้องมาหลายปี
‎เกรงว่าเราก็พูดโดยไม่ทันคิดเกินไปหน่อย
‎ถึงกับกล้าพาดพิงผู้นำที่ยิ่งใหญ่ของเรา
‎ต่อหน้าแม่
‎ตายแล้ว
‎เราทุกคนได้เห็นผลการหยั่งเสียงไม่นานนี้ ‎เรื่องของโรคพระนางเจ้าวิคตอเรีย
‎ประชาชนรู้สึกกันมากว่า ‎สถาบันกษัตริย์ห่างไกลไม่รับรู้ความจริง
‎ทุกคนอ้างว่าอยากจะปรับสถาบันกษัตริย์
‎นั่นก็คือสิ่งที่เรากำลังเสนออยู่
‎สถาบันกษัตริย์โฉมใหม่ ‎ที่ใส่ใจเรื่องสวัสดิการสังคม
‎ห่วงเรื่อง… ปริศนา ‎เวทมนตร์หรือเทวสิทธิราชย์ให้น้อยลง
‎และสนใจเรื่องบทบาทในสังคมปัจจุบัน ‎ที่ทำประโยชน์ได้จริงมากกว่านี้
‎วันนี้ชาร์ลส์เหมือนเปลี่ยนเป็นคนละคนเลย
‎การแยกกันอยู่กับไดอาน่าเหมือนจะปลดปล่อยเขา
‎ทำให้เขากระปรี้กระเปร่าขึ้น
‎ถ้าการรู้เท่าทันเหตุการณ์และทำตัวเป็นกันเอง ‎เป็นสิ่งที่ประชาชนต้องการจากสถาบันล่ะ
‎การมีความคิดเห็นแหวกแนว ‎และกวนน้ำให้ขุ่นในทางการเมือง
‎ไม่ใช่สิ่งที่ประชาชนต้องการ ‎จากสถาบันกษัตริย์
‎เราแค่คิดว่าระหว่างตั้งคณะกรรมการ ‎หรือคณะทำงาน
‎เพื่อหวังว่าจะหาทางเดินต่อไปให้ได้
‎อาจจะดีกว่าถ้าเราเปิดใจยอมรับว่า
‎ทางออกที่เราหาอยู่นั้น…
‎อาจจะอยู่ตรงหน้า ‎เป็นเส้นผมบังภูเขานี่เอง
‎บินหึ่งอยู่รอบเรานี่
‎เอย์ลาร์ดพูด
‎ครับ
‎- เราตรวจสอบฝั่งเราแล้ว ‎- อ้อ
‎ใต้ฝ่าพระบาท
‎มีการบันทึกเสียงโดยนักวิทยุสมัครเล่น
‎เมื่อเขาระบุเสียงของพระองค์ได้ถูกต้อง ‎เขาจึงขายต่อให้กับเดลี่มิร์เรอร์
‎ในตอนนั้น สำนักข่าวตัดสินใจจะไม่ตีพิมพ์เรื่องนี้
‎เพราะอาจส่งผลเสีย ‎ต่อชีวิตสมรสของพระราชวงศ์
‎แต่เมื่อพระองค์กับเจ้าฟ้าหญิงแห่งเวลส์ ‎แยกกันอยู่อย่างเป็นทางการแล้ว
‎ทางสำนักข่าวจึงรู้สึกว่าตีพิมพ์ได้ตามสะดวก
‎กระหม่อมคิดว่าเราต้องเตรียมใจ
‎ว่าจะมีการถอดเทปและตีพิมพ์ ‎ในสหราชอาณาจักรในช่วงไม่กี่วันจากนี้
‎พวกนั้นทำแล้วรอดตัวไปได้ยังไง
‎นั่นเป็นบทสนทนาส่วนตัว
‎เรื่องส่วนตัวของผู้ใหญ่สองคน ‎ไม่ใช่เรื่องของคนอื่นเลย
‎น่าเศร้ามากพ่ะย่ะค่ะ
‎แม้การตั้งใจดักฟังสายโทรศัพท์ส่วนบุคคล ‎จะเป็นเรื่องผิดกฎหมาย
‎ในกรณีของนักวิทยุสมัครเล่นคนนี้
‎อ้างว่าจับบทสนทนานี้ได้ด้วยความบังเอิญแท้ๆ
‎ซึ่งเป็นเรื่องที่หาหลักฐานค้านได้ยาก
‎เราจำบทสนทนาไม่ได้ด้วยซ้ำ
‎รู้แล้วหรือยังว่าพูดเรื่องอะไรไป
‎ยังไม่ทราบรายละเอียด ‎แต่เขาบอกว่าเป็นเรื่อง… ส่วนตัวมาก
‎ส่วนตัวมากจริงๆ
‎คิดว่ายังไง
‎ฉันว่ายอดเลยนะ
‎คิดว่าท่านยังพูดได้มากกว่านี้
‎ภาษาของเราเหมือนสัตว์ใกล้สูญพันธุ์ ‎ที่จำเป็นต้องอนุรักษ์ไว้
‎การปล่อยให้ภาษาโดนประหัตประหาร ‎เป็นเรื่องฉาวน่าบัดสี
‎เราเห็นด้วย
‎แต่อ่านให้เลขาฟังแล้วเขาว่าเราพูดเกินไป
‎ถ้ากั๊กอะไรไว้บ้างก็คงดีละมั้ง
‎ใช่
‎เราก็คงต้องดูบรรยากาศที่นั่นก่อน
‎ค่อยๆ สัมผัสและด้นสดไปตามนั้น ถ้าเรา…
‎เข้าใจตรงกันใช่ไหม
‎ท่านก็สัมผัสไปเรื่อยและด้นสดได้เก่งมาก
‎พอเลย
‎พระเจ้า เราอยากรีบกลับไปสัมผัสคุณ
‎ให้ทั่วร่าง
‎ทั้งลูบขึ้นและลง เข้าและออก
‎โดยเฉพาะเข้าและออก
‎ฉันต้องการแบบนั้นพอดีเลย
‎จริงรึ
‎รู้เลยว่านั่นจะช่วยปลุกชีวิตฉันคืนมาได้
‎ฉันทนคืนวันอาทิตย์ที่ไม่มีท่านอยู่ด้วยไม่ได้
‎พระเจ้า
‎เหมือนไอ้รายการ "เริ่มสัปดาห์ใหม่"
‎ฉันเริ่มสัปดาห์ใหม่โดยไม่มีท่านไม่ได้
‎เราจะช่วยเติมเต็มตัวคุณ
‎จริงค่ะ
‎- จะได้พอรับมือไหว ‎- จะได้ทนไหว
‎แล้วฝั่งเราล่ะ
‎(อ่านแล้วคิดกันเอง)
‎ปัญหาคือเราต้องการคุณ ‎สัปดาห์ละหลายๆ ครั้ง
‎ทางนี้ก็เหมือนกัน
‎ฉันต้องการท่านตลอดสัปดาห์
‎ต้องการท่านตลอดเวลา
‎โอย ที่รัก ฉันต้องการท่านเดี๋ยวนี้
‎จริงรึ
‎เราก็เหมือนกัน
‎สุดหัวใจ
‎โอย เราแค่อยากจะ
‎มุดใช้ชีวิตอยู่ในกางเกงคุณตลอดเวลา ‎แบบนั้นคงสะดวกกว่ามาก
‎จะแปลงร่างเป็นอะไรกัน ‎กางเกงในสักตัวงั้นรึ
‎ให้ตายสิ หรือเป็นผ้าอนามัยสอด ยิ่งดวงไม่ดีอยู่
‎ท่านนี่เพ้อเจ้อจริงๆ
‎แต่เป็นความคิดที่เยี่ยมมาก
‎ดวงเราทำให้โดนทิ้งลงชักโครก
‎แล้วก็อยู่อย่างนั้นตลอดไป
‎หมุนคว้างลอยฟ่อง กดยังไงก็ไม่ลง
‎โอ๊ย ที่รัก
‎จนกว่าชิ้นใหม่จะตกลงมา
‎หรืออาจจะกลับมาเกิดเป็นกล่อง
‎กล่องแบบไหน
‎กล่องผ้าอนามัยไง
‎จะได้ผลัดเปลี่ยนไปเรื่อยๆ
‎ก็จริง
‎หลับไปหรือยัง
‎ยัง ยังอยู่ตรงนี้
‎ตื่นแล้วโทรหาฉันนะ
‎ราตรีสวัสดิ์ ที่รัก ฉันรักท่าน
‎เราก็รักคุณ
‎ไม่อยากวางสายเลย
‎เหมือนกัน
‎แต่ท่านต้องนอนพักเอาแรง
‎สวัสดีที่รัก
‎- สวัสดี ‎- สวัสดี
‎กดปุ่มวางสิ
‎กดหัวนมแทนได้ไหม
‎โอ้โฮ ที่รัก อยากให้มากดของฉันนี่
‎ให้ตาย
‎เราก็อยากไป
‎กดแรงขึ้นทุกที
‎โอ๊ย ที่รัก…
‎ราตรีสวัสดิ์จ้ะ
‎ราตรีสวัสดิ์
‎รักนะ
‎รักมาก
‎ราตรีสวัสดิ์
‎เกิดข่าวอื้อฉาวใหญ่ในอังกฤษ
‎จากการตีพิมพ์เนื้อหาสิ่งที่เรียกกันว่า ‎เทปคามิลล่าเกท
‎บทสนทนาทางโทรศัพท์ซึ่งอ้างว่า ‎เป็นเจ้าฟ้าชายชาร์ลส์กับเพื่อนหญิงคนสนิท
‎ถูกบันทึกไว้ได้ตั้งแต่สามปีก่อน
‎เขาฟื้นตัวกลับมาจากเรื่องนี้ไม่ได้แน่ ‎เทปนั้นลามกจกเปรตมาก
‎ทำให้เกิดความกังขาทั่วประเทศว่า ‎เจ้าชายแห่งเวลส์จะได้ขึ้นเป็นกษัตริย์หรือไม่
‎เรื่องอื้อฉาวจากราชวงศ์ได้พาดหัวข่าวอีกแล้ว
‎ความตกต่ำย่อยยับอีกครั้ง ‎ของสถาบันกษัตริย์ที่วิกฤตอยู่เป็นทุนเดิม
‎ซัลลี่ ฮิคแมน ข่าวเอ็นบีซี กรุงลอนดอน
‎นี่
‎ฉันเอายาแก้หวัดระดับสังหารมาให้
‎รู้นะว่าพี่คงกินรากไม้หรือสมุนไพรอะไรสักอย่าง
‎กระเทียม ขิง และเอลเดอร์เบอร์รี
‎ก็เลยเอายาที่ได้ผลจริงมาให้
‎ชาร์ลส์น้อยน่าสงสาร
‎นี่มันเหมือนลอบสังหารกัน
‎เป็นการทำลายความน่าเชื่อถือเราอย่างที่สุด…
‎กับทุกอย่างที่เราพยายามทำมาด้วย
‎ตลอดเวลาที่ผ่านมาทุกคนก็รู้กันดีอยู่แล้ว
‎พี่สร้างปัญหาของตัวเองทั้งนั้น
‎แต่ก็ไม่ควรมีใครต้องโดนแบบนี้
‎ขอบใจ
‎ที่น่าหงุดหงิดที่สุดคงเป็นเรื่องปากว่าตาขยิบ
‎ราวกับพวกนักข่าวเหล่านั้น ‎ไม่เคยคุยกับคนรักทางโทรศัพท์
‎แล้วพูดอะไรน่าอายออกไป
‎เรื่องทั้งหมดมันน่าอับอายใช่ไหมล่ะ
‎มันก็มีความสูตินรีเวชเกินรสนิยมฉันไปหน่อย
‎แต่
‎หลังจากเลิกเอามือกุมหัว ‎และเอานิ้วล้วงคออาเจียนได้แล้ว
‎ก็เหลือความรู้สึกไม่คาดคิด
‎เกิดความประทับใจกับ
‎คู่หนุ่มสาวอายุอานามไม่ใช่น้อยๆ
‎ที่ทำตัวเป็นมนุษย์ปุถุชนอย่างที่สุดและ…
‎รักกันอย่างสุดหัวใจ
‎เพราะอย่างนั้น พี่ก็ควรภูมิใจได้บ้าง
‎โดยเฉพาะเมื่ออยู่ในตระกูลนี้
‎เธอก็พูดจาน่ารัก
‎พี่ว่าคุณพ่อที่รักของเราคงไม่คิดอย่างนั้น
‎เอาละ
‎พรุ่งนี้คุยกัน หรือเมื่อไหร่ก็เมื่อนั้น
‎ถ้าไม่ได้อับอายขายหน้าถึงขั้นนี้
‎เราคงสารภาพว่าชื่นชมกับความกล้าทำลงไปได้
‎ในการกระทำเพียงครั้งเดียว
‎ลูกทำให้คริสตจักรตั้งคำถามกับ ‎ความเหมาะสมทางจริยธรรม
‎ทำให้นักการเมืองตั้งคำถามกับ ‎ความประพฤติอันมิชอบ
‎สภาผู้แทนราษฎรลุกฮือ
‎ถึงกับพูดว่าพวกเรากดปุ่มทำลายตัวเอง
‎หนึ่งในตำแหน่งทางการทหาร ‎ที่ลูกไม่ได้คู่ควรเอาเสียเลย
‎คือตำแหน่งจอมทัพแห่งกองพันราชรัฐเวลส์
‎บอกทุกคนอีกทีสิว่าคติพจน์ของกองทัพคืออะไร
‎ขอภาษาอังกฤษ
‎เสียชีพอย่าเสียเกียรติ
‎- อะไรนะ พูดดังๆ ‎- เสียชีพอย่าเสียเกียรติ
‎คำขวัญที่ลูกควรจะทำตามนั้น
‎ยังนั่งอยู่ทำไม
‎ทรมานมาก
‎ต้องเปิดเผยโล่งโจ้ง
‎ไม่จำเป็นเลยด้วย
‎ทุกคนที่สนง.ใหญ่กำลังกลัว ‎ท่านพ่อที่รักก็ด้วย
‎ทุกคนไม่รู้ว่าโลกเปลี่ยนไปแค่ไหนแล้ว ‎ใครๆ ก็คอยแต่จะโทษคนอื่น
‎แต่นั่นไม่ใช่ข้ออ้างให้ต้องแสดงออกจนสาแก่ใจ
‎ฟังแล้วเหมือนอันธพาลในลานเด็กเล่น
‎ยิ่งพวกไอ้ห้อยไอ้โหนพยักหน้าหงึกหงัก
‎โล่งใจที่คำด่าของพ่อครั้งนี้ไม่ได้ลงที่ตัวเอง
‎ทำให้เราไม่มีทางอื่นนอกจากจะ…
‎ต้องป้องกันตัวเอง
‎ต้อง… คอยดูแลตัวเองบ้าง
‎ใช่
‎นักประวัติศาสตร์ไม่มีทางชี้ชัดได้หรอกว่า ‎เราเริ่มแตกกันเมื่อตอนไหน
‎เพราะไม่มีการทำอะไรอย่างเป็นทางการ
‎แต่กำลังมีการเปลี่ยนแปลงแน่ๆ ‎เราขอให้ทุกคนมองรอบตัว เห็นอะไรบ้าง
‎ไม่ใช่ข้าราชบริพารเคร่งครัดแก่หง่อม ‎แต่หนุ่มสาวมืออาชีพที่เป็นคนรุ่นใหม่
‎คณะกรรมการทางข้างหน้า
‎หรือที่เราอยากเรียกว่า ‎"คณะหาทางไม่เจอ" มากกว่า
‎ตั้งมาเตรียมสถาบันกษัตริย์ ‎ให้พร้อมรับมือกับสหัสวรรษใหม่
‎แต่เหมือนพวกเขาเอง ‎จะสับสนว่าอยู่กันในสหัสวรรษไหนแน่
‎ในทางหลักการแล้ว ‎ถ้าเราคิดจะกอบกู้สถาบันกษัตริย์ไว้
‎เราควรทำตรงข้ามกับ ‎สิ่งที่คณะกรรมการทางข้างหน้าแนะนำ
‎ทุกคนน่าจะเห็นตรงกัน ‎โพลสำรวจก็ชี้ว่าสถาบันกษัตริย์ง่อนแง่นเต็มที
‎ง่อนแง่นจนอันตราย
‎เราจำเป็นต้องทำให้ประชาชน ‎มีเหตุผลที่จะกลับมาศรัทธา
‎และตื่นเต้นกับอนาคตข้างหน้า
‎ถ้าเราถามตัวเองว่า
‎อนาคตของสถาบันกษัตริย์เป็นอย่างไร ‎คำตอบก็คือ… พระองค์ท่าน
‎แต่ตอนนี้ปัญหาคือไม่มีใครรู้จักพระองค์
‎คนไม่รู้ว่าทรงเป็นคนอย่างไร ‎คิดอย่างไร รู้สึก…
‎เราเห็นด้วย
‎แต่เราจะต้องทำยังไงล่ะ
‎หนึ่งในเรื่องที่เราคิดกัน
‎คือว่า… รายการพิเศษทางโทรทัศน์ ‎ที่เปิดกว้าง ก้าวหน้า มีวุฒิภาวะ
‎น่าจะช่วยได้
‎รายการซึ่งเจ้าฟ้าชายแห่งเวลส์จะได้มีโอกาส
‎แสดงความเห็นได้อย่างเสรี
‎พร้อมกับการสัมภาษณ์เจาะลึกในหลายหัวข้อ
‎นอกจากนั้นยังจะให้กล้อง
‎เข้ามาถ่ายว่าที่กษัตริย์ขณะทรงงาน ‎อย่างที่ไม่เคยมีใครเห็นมาก่อน
‎เป็นการทำประวัติอย่างถูกต้องและใกล้ชิด
‎ให้เห็นชายซึ่งมีปัญญา ช่างคิด และหัวก้าวหน้า
‎ผู้เป็นเจ้าฟ้าชายแห่งเวลส์มา 25 ปีแล้ว
‎และเปิดโอกาสให้ทรงแสดงวิสัยทัศน์ ‎ถึงสถาบันกษัตริย์สมัยใหม่ บริเตนยุคใหม่
‎คิดไว้ว่าจะให้ใครมาเป็นคนสัมภาษณ์
‎มีตัวเลือกจำนวนหนึ่ง
‎แต่คนที่เราสนใจที่สุดคือ โจนาธาน ดิมเบิลบีย์
‎เขาจริงจัง พูดตรง มีความคิดใฝ่เสรี
‎ไปที่เคาน์ตี้เดอห์รัมจะดีที่สุด ‎ถ้าไปจากเมืองเซาธ์ชิลด์ส…
‎คนจะรู้ว่ารายการของดิมเบิลบีย์ ‎ไม่ใช่การจัดฉากหรือยอยศราชวงศ์
‎แต่ก็มีความเสี่ยงอยู่บ้าง
‎ในการสัมภาษณ์ เขาคงจะต้อง ‎ถามเกี่ยวกับชีวิตสมรสของพระองค์
‎แต่ในมุมมองของเรา ‎ประโยชน์จากรายการนี้น่าจะสูงกว่ามาก
‎รอเมื่อทรงพร้อม
‎รวมความคิด พิจารณา…
‎- ทุกคน พร้อมหรือยัง ‎- พร้อมแล้ว
‎- ดี ‎- ครับ ถึงเวลาแล้ว
‎ขอบใจ
‎สวัสดี โจนาธาน สบายดีไหม
‎- ท่าน ‎- จะให้นั่งตรงไหน
‎เชิญนั่งตรงน้ีครับ
‎- ครับ ‎- ทุกคนเงียบด้วย
‎- ได้ ‎- ห้า สี่ สาม…
‎ใต้ฝ่าพระบาท คงไม่ผิดหากจะพูดว่า ‎ในช่วงไม่กี่ปีที่ผ่านมา
‎สถาบันกษัตริย์เต็มไปด้วย ‎สถานการณ์ชวนลำบากใจไม่หยุดหย่อน
‎ท่านคิดว่าดูจากอุปสรรคทั้งหลาย ‎ทั้งที่เกิดกับราชวงศ์และตัวท่านเองแล้ว
‎สถาบันกษัตริย์จะยังคงอยู่รอดได้ไหมครับ
‎ยิ่งกว่านั้นเสียอีก
‎เราหวังว่าสถาบันจะยิ่งรุ่งเรือง
‎แต่จะเป็นอย่างนั้นได้ สถาบันต้องมีการปรับตัว
‎ทุกคนทราบดี ‎เราพร้อมเปิดรับแนวทางการปฏิรูป
‎และเราคิดว่าสถาบันกษัตริย์ ‎มาถึงจุดที่ถ้าไม่แก้ไขก็ต้องล่มสลาย
‎เราต้องพลิกโฉมเปลี่ยนใหม่
‎แต่แน่นอน ในฐานะเจ้าชายแห่งเวลส์ ‎เราก็ทำอะไรได้จำกัด
‎หากเป็นกษัตริย์ ท่านจะดำรงตำแหน่ง ‎ประมุขของศาสนจักรด้วย
‎ในอดีต ท่านเคยมีความสนใจนิกายอื่น
‎เรื่องนั้นจะเข้ากันได้หรือกับว่าที่ตำแหน่ง
‎ประมุขสูงสุดของศาสนาจักรแห่งอังกฤษ
‎อัครศาสนูปถัมภก
‎เราอยากคิดว่าเราไม่ใช่ ‎ศาสนูปถัมภกแค่เพียงนิกายเดียว
‎คริสตจักรแห่งอังกฤษ ‎แต่เราอยากอุปถัมภ์ค้ำชูทุกศาสนา
‎ทำไมคริสตจักรแห่งอังกฤษ ‎ต้องถือสิทธิ์ในราชบัลลังก์นี้เพียงนิกายเดียว
‎แล้วชาวยิวหรือชาวคาทอลิก ‎ชาวซิกข์ มุสลิม หรือฮินดูอีกล่ะ
‎พวกเขาก็เป็นพสกนิกรเหมือนกันไม่ใช่หรือ
‎แน่นอนว่ามีคำถามหนึ่ง ‎ซึ่งคงร้อนรนอยู่ในใจของประชาชน
‎นั่นคือคำถามเรื่องชีวิตสมรสของท่าน ‎กับเจ้าหญิงแห่งเวลส์
‎หนึ่งในข้อกล่าวหาร้ายแรงที่สุด ‎เกี่ยวกับชีวิตสมรสนี้
‎คือการที่ทรงนอกใจคู่สมรสซ้ำๆ
‎และความสนิทสนมของท่าน ‎กับคามิลล่า พาร์คเกอร์ โบว์ลส์
‎เป็นปัจจัยสำคัญที่ทำให้ชีวิตสมรสล่ม
‎ท่านจะตอบว่าอย่างไร
‎คุณนายพาร์คเกอร์ โบว์ลส์ ‎เป็นเพื่อนรู้ใจของเรา
‎เป็นเพื่อนที่ดีมาก ‎และเราดีใจที่มีเพื่อนเช่นนั้น
‎และแม้จะแต่งงานแล้ว
‎เราก็ยังต้องฟูมฟักมิตรภาพนอกสมรสบ้าง
‎คุณนายพาร์คเกอร์ โบว์ลส์ ‎เป็นเพียงหนึ่งในเพื่อนกลุ่มใหญ่
‎ซึ่งเราสนิทด้วยในช่วงชีวิตที่ผ่านมา
‎ตอนที่ทรงสมรสกับพระชายา
‎ทรงปวารณาตัวต่อพระผู้เป็นเจ้า ‎ที่จะทำตามคำสาบานในพิธีอภิเษก
‎อย่างน้อยช่วงต้น ‎ท่านเคยพยายามจะรักเดียวใจเดียวหรือไม่
‎แน่นอนสิ
‎- แล้วทำหรือไม่ ‎- แน่นอน
‎จนกระทั่ง…
‎จนกระทั่งปรากฏ…
‎เห็นได้ชัดว่า…
‎กอบกู้ชีวิตสมรสนั้นไว้ไม่ได้แล้ว
‎เราทั้งคู่ก็ได้
‎พยายามอย่างที่สุด
‎ถึงจุดนั้น เรา…
‎ได้พยายามทำหน้าที่ของเรา
‎แต่ก็…
‎ไม่สามารถช่วยอะไรได้แล้ว
‎ดังนั้น ก็จริง…
‎มิตรภาพครั้งเก่าก็ถูกจุดขึ้นใหม่
‎ท่านตอบอย่างตรงไปตรงมา ซื่อตรงมาก
‎ท่านหวังว่าปัญหานี้จะหายไปเองหรือเปล่า
‎เราก็ต้องการให้เป็นเช่นนั้น
‎เราคิดว่าปัญหามันงอกมาจากตอนที่…
‎พวกเราในสถาบันกษัตริย์ ‎ทำตัวเหมือนเป็นบุคคลในอุดมคติ
‎ไม่ว่าจะในฐานะสามีหรือภรรยา ‎หรือในฐานะพ่อแม่
‎บ่อยคร้ังที่ความจริงนั้น ‎ห่างไกลจากคำว่าอุดมคติโดยสิ้นเชิง
‎คำถามที่ประชาชนต้องถามตัวเองคือ ‎พวกเขาต้องการอะไรในตัวผู้นำ
‎อยากได้คนที่อาจเคยพลาด
‎แต่สามารถเรียนรู้จากความผิดนั้น ‎และยังรู้จักเติบโต
‎คนที่มองเห็นความจำเป็นที่จะต้องเปลี่ยนแปลง
‎อยากได้คนมีวิสัยทัศน์ไหม
‎หรืออยากได้คนที่พอใจกับการทำผิดอย่างเดิมซ้ำๆ
‎และรักษาทุกอย่างไว้อย่างที่มันเป็นอยู่
‎อันที่จริง เราว่านั่นเป็นทางเลือกชัดๆ ‎ที่ประชาชนจะต้องเผชิญ
‎ความปรารถนาที่จะไปในทางก้าวหน้า
‎ขยายเข้าไปในหลายส่วนในกรณียกิจ ‎ในตำแหน่งเจ้าชายแห่งเวลส์…
‎เมื่อคืนนี้ เจ้าฟ้าชายชาร์ลส์เปิดใจต่อคนทั้งชาติ
‎ในสารคดีทางโทรทัศน์
‎ซึ่งตั้งใจจะนำเสนอผลงาน ‎ในฐานะเจ้าฟ้าชายแห่งเวลส์
‎และดูเหมือนจะไม่ได้มีความเสียพระทัยใดๆ ‎ขณะทักทายกลุ่มผู้มารอชม
‎ระหว่างออกทำกรณียกิจครั้งแรก ‎หลังจากรายการออกอากาศ
‎กองเลขาธิการส่วนพระองค์เปิดเผยว่า
‎พวกเขายินดีกับเสียงตอบรับ ‎สารคดีประวัติที่เป็นกระแสวิจารณ์อยู่นี้
‎เจ้าหน้าที่สำนักพระราชวังเผยว่า ‎มีสายโทรหลั่งไหลโทรมาให้กำลังใจ
‎รายการนั้นเผยเรื่องราวส่วนพระองค์ไม่น้อย
‎รวมทั้งมิตรภาพสนิทสนมระหว่างเจ้าฟ้าชาย ‎กับคุณนายคามิลล่า พาร์คเกอร์ โบว์ลส์
‎คำยอมรับทำให้ผู้ชมแบ่งเป็นสองฝั่ง
‎ฝั่งที่รู้สึกว่าเป็นความพยายามให้ความกระจ่างที่ดี
‎กับฝั่งที่รู้สึกว่าเจ้าฟ้าชายตัดสินใจผิดพลาด
‎ไม่มีประกาศแถลงใดๆ จากพระราชวังเคนซิงตัน
‎แต่เจ้าฟ้าหญิงแห่งเวลส์ทรง ‎ชิงความสนใจไปจากพระสวามี
‎ด้วยการเสด็จร่วมงานราตรีสโมสรฤดูร้อน ‎ณ เซอร์เพนไทน์แกลลอรีเมื่อหัวค่ำ
‎ในการแสดงความท้าทายสายตา
‎ในฉลองพระองค์ซึ่งหลายคน ‎ขนานนามว่าเป็นชุดคืนแค้น
‎ทั้งเจ้าฟ้าชายและเจ้าฟ้าหญิง ‎ยังคงใส่พระทัยกับกรณียกิจ
‎แต่ไม่ต้องสงสัยเลยว่าสงครามแห่งเวลส์ครั้งนี้
‎เข้าสู่สมรภูมิใหม่ที่เดือดยิ่งกว่าเก่าแล้ว
‎คามิลล่า!
‎หนังสือพิมพ์เรียกคุณว่านางหน้าจืด ‎คุณจะตอบว่ายังไง คามิลล่า
‎ถอยไปก่อน
‎ปฏิกิริยาต่อบทสัมภาษณ์นั้นเสียงแตก
‎ระหว่างฝั่งที่รู้สึกว่าเจ้าฟ้าชาย ‎ทำให้เห็นว่าไม่ทรงเหมาะกับตำแหน่งกษัตริย์
‎และควรจะรักษามารยาทด้วยการนิ่งเงียบไว้
‎กับฝั่งที่ค่อนข้าง…
‎ประหลาดใจในทางที่ดีกับสิ่งที่เห็นและได้ยิน
‎ที่น่าสนใจคือการที่ทรงปรารถนา ‎จะเป็นองค์ศาสนูปถัมภกของทุกศาสนา
‎ต่อชาวยิว มุสลิม คาทอลิก ซิกข์และฮินดู
‎แทนที่จะเป็นอัครศาสนูปถัมภก ‎นั่นกลับได้รับความนิยมที่สุด
‎พระดำรัสตรงใจของประชาชนส่วนหนึ่ง
‎ที่ปกติแล้วถูกนับว่าเป็นฝ่ายซ้าย ‎และสถาบันกษัตริย์ไม่อาจเข้าถึงได้
‎ไม่ใช่หน้าที่ของประมุขประเทศที่จะหาเสียง ‎หรือหาความนิยมเหมือนนักการเมือง
‎เพราะสถาบันกษัตริย์เป็นสัญลักษณ์ ‎รวมใจคนทั้งประเทศ
‎เป็นสิ่งที่หลอมรวมราชอาณาจักร ‎ซึ่งประกอบด้วยสี่ชาติ
‎พร้อมกับเครือจักรภพอันกระจายทั่วโลก ‎ประกอบด้วยคนหลากเชื้อชาติ
‎ในทางสัญลักษณ์
‎ชาร์ลส์ก็แค่วุ่นวายใจ
‎เพราะสถาบันกษัตริย์นั้นมีหน้าที่ ‎เป็นสิ่งซึ่งไม่อาจขยับเปลี่ยนแปลงได้
‎เขาชอบให้มีการปรับเปลี่ยนเคลื่อนที่อยู่เสมอ
‎แต่การทำอย่างนั้นก็อันตราย
‎สุดท้ายอาจจะทำลายมากกว่าสร้างใหม่
‎ทูลกระหม่อม
‎ไม่กินเหรอ
‎ไม่ วันนี้ไม่หิว
‎ต้องบอกว่าประหลาดใจที่พี่ยังกินได้
‎ทำไมล่ะ อร่อยจะแย่
‎ทำไมฉันถึงได้ข่าวว่าจะออกหนังสือ
‎คิดกันว่าจะออกหนังสือ ‎ตามจากการให้สัมภาษณ์ออกทีวี
‎เพื่อย้ำรายละเอียดในบางประเด็น
‎ทำไม
‎ยังมีประเด็นสำคัญที่เราอยากพูด
‎เกี่ยวกับการศึกษา สิ่งแวดล้อมและสถาปัตยกรรม
‎แต่มันโดนกลบด้วยเสียงฮือฮาเรื่องชู้สาว
‎และยังมีคนสนใจอยู่
‎อาจจะไม่ได้สนใจเท่าที่พี่คิด
‎หรืออาจจะสนใจมากกว่าที่เธอคิด
‎ถ้าวัดจากจำนวนจดหมายที่ได้รับ
‎สมัยศตวรรษที่ 18 เขาถือว่าเป็นธรรมดา
‎หากเจ้าชายแห่งเวลส์จะตั้งสำนัก ‎ที่เลสเตอร์เฮาส์
‎เพื่อคอยสรรหาแนวคิดใหม่ๆ
‎เรียกว่าบัลลังก์เงาก็คงได้ ‎เป็นราชสำนักคู่แข่งกัน
‎แต่สมัยนี้ไม่ใช่ศตวรรษที่ 18
‎สร้างราชสำนักคู่ไม่ใช่เรื่องที่ตระกูลนี้ทำกัน
‎เราต้องรวมใจสนับสนุนประมุขประเทศ ‎ไม่ใช่คอยนั่งวิจารณ์แม่
‎เราทุกคนก็ต้องการสิ่งเดียวกัน แอนน์
‎ไม่อยากกินหน่อไม้ฝรั่งแน่นะ
‎เก็บสดๆ จากสวนมาเลย
‎เอาละ
‎ขอบคุณมากที่มาหา
‎หลายปีที่ผ่านมา ลูกก็กังขากับพี่ชาร์ลส์
‎คิดว่าเขาจะไม่เข้มแข็งพอ
‎ไม่หนักแน่นพอ
‎แต่ดูสิว่าเขาผ่านพ้นอะไรมาได้
‎แรกสุดก็บันทึกเสียงโทรศัพท์ ‎ตามมาด้วยความอับอายขายหน้า
‎มาถึงบทสัมภาษณ์นั้น ‎และเสียงวิจารณ์จากเรื่องนั้นอีก
‎แต่นั่นยังไม่ทำให้เขาถอดใจ
‎ตรงข้ามเสียอีก
‎เขาอาจจะเสียสติอย่างที่ทุกคนคิด
‎แต่เขาไม่ได้อ่อนแออย่างที่ทุกคนคิด
‎ชาร์ลส์ที่ลูกพบในวันนี้เป็นคนเข้มแข็ง
‎มั่นใจ
‎มีวุฒิภาวะ
‎ไม่เพียงแต่มีคุณสมบัติมากพอรับตำแหน่งสูงสุดได้
‎ในหลายแง่ พี่ก็เริ่มทำงานไปแล้ว
‎หมายความว่าอะไร
‎ตลอดปีที่ผ่านมา
‎หรืออาจจะนานกว่านั้น
‎ชาร์ลส์ตั้งราชสำนักของตัวเอง ‎อย่างช้าๆ แต่มั่นคงที่ตำหนักเซนต์เจมส์
‎เหมือนคาเมล็อตของเขา
‎มีคณะที่ปรึกษาของเขา มี…
‎เป้าหมายก้าวหน้าสมัยใหม่ของเขาเอง
‎เขารู้ดีว่าวันหนึ่ง ‎เขาจะขึ้นเป็นพระเจ้าชาร์ลส์ที่สาม
‎หากเราอยากรู้ว่ารัชสมัยของเขาจะเป็นอย่างไร
‎เขาก็เริ่มทำให้เห็นแล้ว
‎ประเด็นของการตั้งกองทุนพรินซ์สทรัสต์ ‎คือติดอาวุธให้หนุ่มสาวอย่างพวกคุณ
‎ได้มีทักษะและความมั่นใจ ‎ในการทำตามฝันและความทะยานอยาก
‎ยินดีที่ได้พบ
‎พวกคุณอาจคิดว่า ‎คนที่อายุมากและมาจากพื้นเพอย่างเรา
‎คงไม่เข้าใจเยาวชนในชุมชนของพวกคุณ
‎หรือสายตาตัดสินอันแสนอยุติธรรมจากสังคม ‎ที่บางครั้งพวกคุณต้องพบเจอ
‎แต่บังเอิญว่าเราก็พอจะเข้าใจเหมือนกัน
‎ว่าการถูกวิจารณ์และตัดสินนั้นเป็นอย่างไร
‎เรายังรู้ด้วยว่า สายตาตัดสินไปก่อนนั้น ‎มักจะไม่ใช่ความจริง
‎คนที่คอยดูแต่ข้างนอกนั้น ‎ไม่รู้เลยว่าที่จริงเราเป็นคนอย่างไร
‎แล้วคุณล่ะ
‎เราแน่ใจว่าพวกคุณทุกคนมีของดีอยู่ในตัว
‎มีความยิ่งใหญ่ซึ่งยังไม่มีใครพูดถึง
‎มีความสามารถซึ่งควรได้รับการยอมรับ
‎และนั่นคือจุดประสงค์ของกองทุนพรินซ์สทรัสต์
‎เราอยากมอบความมั่นใจ ‎ให้คุณเชื่อในความคิดของตัวเอง
‎และให้เงินทุนเพื่อไปทำเป็นผลสำเร็จ
‎เราอยากเข้าถึงคนที่ถูกมองข้าม ถูกปฏิเสธ
‎อยากให้พวกคุณได้รับโอกาส
‎เพราะมีแต่ยามที่เรา ‎เสี่ยงที่จะพยายามหนักเกินไปเท่านั้น
‎เราจึงจะค้นพบว่า ‎แท้จริงแล้วเราไปได้ไกลแค่ไหน
‎ขอบคุณ
‎ขอบคุณมาก
‎(เจ้าฟ้าชายชาร์ลส์ก่อตั้ง ‎กองทุนพรินซ์สทรัสต์เมื่อปี 1976)
‎(เพื่อพัฒนาคุณภาพชีวิตของเยาวชนผู้ด้อยโอกาส)
‎(ตั้งแต่นั้น กองทุนพรินซ์สทรัสต์ ‎ช่วยเยาวชนไปแล้วหนึ่งล้านคน)
‎(ให้ได้ทำตามศักยภาพตนเอง)
‎(และคืนกำไรให้แก่สังคม ‎เป็นมูลค่ากว่า 1,400 ล้านปอนด์)
‎คำบรรรยายโดย ศันสนีย์ โอบอ้อม